钦定古今图书集成/明伦汇编/氏族典/第282卷 > 汪若霖
## 钦定古今图书集成/明伦汇编/氏族典/第282卷 > 汪若霖

按《明外史汪若霖传》：“若霖，字时甫，光州人。父治，保定
知府。若霖举万历二十年进士，授行人。三十三年，擢
户科给事中，进礼科右给事中。朱赓独相，朝事益弛，
若霖具疏切言之。先是，吏部列上考选应授科道者，
知县新建汪元功、进贤黄汝亨、南昌黄一鹏与焉。赓
党给事中陈治则，推毂元功、汝亨。若霖劾二人嚣竞”，
吏部因改拟部曹。治则怒，劾一鹏交构。帝以言官纷
争，留部疏。廷臣屡请乃下，而责若霖首倡烦言，并元
功、汝亨、一鹏各贬一级，出之外。若霖遂出为颍州判
官，卒。